b'\n_START_ARTICLE_\nBramming-T\xc3\xb8nder-banen\n_START_SECTION_\nHistorie\n_START_PARAGRAPH_\nEfter vedtagelsen af Lunderskov-Esbjerg-banen blev det besluttet at Ribe skulle have bedre trafikforbindelser efter tabet af opland efter krigen i 1864. Med lov af 16. april 1873 blev der stadf\xc3\xa6stet anl\xc3\xa6g af en bane fra Bramming til byen. Banen blev \xc3\xa5bnet den 1. maj 1875._NEWLINE_Banen via T\xc3\xb8nder til Bredsted blev \xc3\xa5bnet den 17. oktober og resten af banen fra Bredsted til gr\xc3\xa6nsen og Ribe blev indviet den 15. november 1887. Fra tysk side var der tale om en forl\xc3\xa6ngelse af Marskbanen fra Elmshorn, hvor f\xc3\xb8rst del til Gl\xc3\xbcckstadt blev \xc3\xa5bnet i 1844 og fra 1886 blev banen trinvis videref\xc3\xb8rt nordp\xc3\xa5. Da lovgivning p\xc3\xa5 den danske side ikke kunne komme p\xc3\xa5 plads, p\xc3\xa5 grund af uoverensstemmelse imellem rigsdagen og regeringen i provisorietiden, trak vedtagelse og anl\xc3\xa6g af banen ud. Lovforslaget blev f\xc3\xb8rste gang fremsat i samlingen 1881/82. F\xc3\xb8rst da erhvervsmanden C.F. Tietgen p\xc3\xa5tog sig en del af anl\xc3\xa6gsarbejdet, der fik en koncession til anl\xc3\xa6gget af banen via en kongelige resolution, kom der gang i byggeriet. Driften blev varetaget af DSB og den 1. juli 1896 blev anl\xc3\xa6gget overdraget til DSB efter at Forfatningskampen var stillet af._NEWLINE_Indtil 1920 passerede banen den dansk-tysk gr\xc3\xa6nse ved Vedsted/Hviding. Den tyske station Hvidding og den danske station Vedsted havde f\xc3\xa6lles baneg\xc3\xa5rdsbygning, en af Europas l\xc3\xa6ngste. Der blev senere indrettet statshospital i bygningen, som findes endnu. Baneg\xc3\xa5rden er afl\xc3\xb8st af Hviding trinbr\xc3\xa6t lidt l\xc3\xa6ngere mod syd.\n_START_SECTION_\nTrafik\n_START_PARAGRAPH_\nFra januar 2003 betjenes str\xc3\xa6kningen af Arriva med tog til/fra Esbjerg. Derudover der er nogle f\xc3\xa5 gange om ugen godstog til/fra Grindsted.'